GULF แผนธุรกิจเด่น-โตแข็งแกร่งระยะยาวโบรกฯแนะซื้อเคาะเป้า 198.50 บ.
GULF แผนธุรกิจเด่น-โตแข็งแกร่งระยะยาวโบรกฯแนะซื้อเคาะเป้า 198.50 บ.
GULF แผนธุรกิจเด่น-โตแข็งแกร่งระยะยาวโบรกฯแนะซื้อเคาะเป้า 198.50 บ.
21 พ.ย. 2562

บล.เคจีไอ ระบุในบทวิเคราะห์วันนี้(21พ.ย.62) ว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF (เป้าพื้นฐาน 198.5 บาท) ประเมินแนวรับ 171.5 บาท / หากผ่านแนวราคา 179.5 บาทได้ประเมินมีโอกาสทดสอบแนวต้านถัดไป 183 บาท (Stop loss 29.5 บาท) 2) อัตราผลตอบแทนพันธบัตรสหรัฐฯอายุ 10 ปี ปรับลงสะท้อนความกังวลต่อสถานการณ์เศรษฐกิจโลกอีกครั้งหลังการเจรจาการค้าระหว่างสหรัฐฯ – จีนยังไม่มีความชัดเจน คาดหุ้น Defensive ที่มีโรงสร้างกระแสเงินสดคล้ายพันธบัตรอย่างกลุ่มโรงไฟฟ้าจะกลับมาเป็นที่พักเงินของนักลงทุน 3) วานนี้ฝ่ายวิจัยฯปรับประมาณการฯและราคาเหมาะสม GULF* ขึ้น หลังได้ข้อมูลโครงการลงทุนที่เวียดนาม และลาวเพิ่มเติม
โดยข้อมูลรวมจากการประชุมนักวิเคราะห์อยู่ในเชิงบวก โดย GULF คาดว่าจะถือหุ้น 70-75% ในโครงการ Ca-Na LNG to Power (ในเวียดนาม) จึงเปลี่ยน base case ของจากเดิมที่คาดว่าบริษัทจะถือหุ้น 50% เป็น 70% ซึ่งจะทำให้มี upside จาก base case เดิมของอีก 23.50 บาท/หุ้น
นอกจากนี้ปรับเพิ่มโอกาสประสบความสำเร็จของโครงการโรงไฟฟ้าในลาวจาก 70% เป็น 80% และคาดว่าและเริ่มเจรจาค่าไฟกับ กฟผ.ในปีหน้า ทั้งนี้ GULF จบปิดดีลเงินกู้โครงการ Gulf Pluak Daeng (GPD,1,750MWe) แล้ว ซึ่งจะทำให้มี upside อีก 2 บาท/หุ้น จากต้นทุนการเงินของโครงการที่ต่ำกว่าคาด (3.3%) (เดิมเราใช้สมมติฐานที่ 4.5%)ปรับเพิ่มคำแนะนำจากถือเป็นซื้อ และให้ราคาเป้าหมาย DCF ปี 2563 ที่ 198.50 บาท สำหรับในระยะสั้น คิดว่าบริษัทน่าจะเซ็นสัญญา O&amp;M โครงการมอเตอร์เวย์ได้ในไตรมาส1/63 (รวมอยู่ในสมมติฐานของเแล้ว) มองว่าการที่ GULF รุกขยายกำลังการผลิตในต่างประเทศจะทำให้ราคาเป้าหมายของมี upside เพิ่มอีก